section_heading: Muškarci koji mrze žene
paragraph_text: Na početku prvog romana Mikael Blomkvist je osuđen na zatvorsku kaznu zbog klevete. Prije odlaska na odsluženje tromjesečne kazne, a i da bi spasio časopis Millennium, prihvaća ponudu ostarjelog magnata koja ga odvodi daleko od Stockholma. Počinje istraživati neriješeno ubojstvo staro više od trideset godina, a u tome mu pomaže mlada i ekscentrična Lisbeth Salander. Njihova istraga će ih dovesti do neočekivanog epiloga.